jkorsvik/nowiki_second_scrape_merged huggingface dataset:
Orkestrion

Orkestrion er et samlebegrep for mekaniske musikkinstrumenter som imiterer et orkester. Slike maskiner ble mye brukt til å spille marsjer og dansemusikk, men det fantes instrumenter som imiterte hele orkestre og kunne spille eksempelvis  Beethoven-symfonier og operaovertyrer.
Forløperen, og samtidig det første kjente mekaniske orkester, er  Johann Nepomuk Mälzels panharmonicon fra 1805. De første orkestrions ble drevet av lodd eller fjærer, i blant også av dampmaskiner, gass- eller vannmotorer. Senere ble de stort sett utstyrt med elektromotorer. Lyden produseres ved at pipeverk og eventuelt et slaginstrument blir aktivert av stiftevalser eller perforerte papirkort. 
Det tungvinte og kostbare orkestrionet hadde ingen sjanser i konkurransen med elektrisk drevne nyvinninger som radiokringkasting, grammofon og jukebokser. Rundt 1926 brøt salget fullstendig sammen og innen kort tid  var all produksjon av slike instrumenter opphørt. 


== Litteratur ==
Orchestrĭon. I Meyers Konversations-Lexikon. 4. opplag. Bind 12, Verlag des Bibliographischen Instituts, Leipzig/Wien 1885–1892,  s. 421.
Peter Hagmann: Das Welte-Mignon-Klavier, die Welte-Philharmonie-Orgel und die Anfänge der Reproduktion von Musik. Bern, Lang, 1984. Online ved Universitätsbibliothek Freiburg im Breisgau 2002


== Eksterne lenker ==
(en) Orchestrions – kategori av bilder, video eller lyd på Commons 
Mechanical Music Press
En samling kataloger med orkestrions, timtrager.com
Grimstad og omegn turistforening

Grimstad og omegn turistforening ble stiftet 28. april 1931 etter initiativ fra Reisetrafikkforeningen for Sørlandet i 1930. 
Opprettelsen var et ledd i å øke interessen for reisetrafikken på Sørlandet. Lokale turistforeninger i  byene på Sørlandet skulle ha en representant i styret for Reisetrafikkforeningen. Et hovedformål var å få næringslivet til å betale en kontingent for å kunne drive reklame for reiselivet. 
Grimstad og omegn turistforenings arbeid lå nede under krigen og ble først startet opp igjen i 1953.


== Arkivet ==
Arkivet etter Grimstad og omegn turistforening befinner seg på Aust-Agder museum og arkiv i Arendal. Arkivet omfatter en forhandlingsprotokoll for perioden 1931–1967.


== Eksterne lenker ==
(no) Arkiv etter Grimstad og omegn turistforening på Arkivportalen
Sava (region)

Sava er en av Madagaskars 22 regioner, den ligger i provinsen Antsiranana. Regionens administrasjonssenter er Sambava. Regionen har fått sitt navn fra forbokstaverne i regionens fire viktigste byer: Sambava, Antalaha, Vohémar og Andapa. Regionen hadde 1 007 399 innbyggere i 2014.


== Administrativ inndeling ==
Sava består av fire distrikter:

Andapa
Antalaha
Sambava
Vohemar


== Referanser ==
Gravdalspollen gravplass

Gravdalspollen gravplass (tidligere Gravdalspollen kirkegård og Nygård nye kirkegård) er en gravplass i Gravdal i Ytre Laksevåg i Bergen.
Gravplassen ble anlagt i 1957, og hører til Nygård kirke. Arealet strekker seg over 17,8 dekar, og det er ingen mulighet for utvidelse. På denne gravplassen har en rekke russiske krigsfanger, samt tre norske motstandsmenn sine graver. Av over 4 000 sovjetiske krigsfanger som kom til Hordaland under krigen, kom de første til leiren på Nygårdsmyren i Gravdal i mai 1942.Fra 1993 ble et felt av gravplassen satt av til muslimske graver.


== Referanser ==


== Eksterne lenker ==
Bergen byleksikon på nett
Kart over Gravdalspollen gravplass hos Gravplassmyndigheten i Bergen
Gravplasser i Bergen hos Gravplassmyndigheten i Bergen
Arendal helselag

Arendal helselag ble stiftet i 1997. Foreningen var en lokalforening tilknyttet Nasjonalforeningen for folkehelsen. 
Helselaget arbeidet med tiltak for bedre helse og trivsel i nærmiljøet. Blant annet arrangerte de eldretreff, turer, kurs og temakvelder. De var også aktive i den årlige «Demensaksjonen». Helselaget ble oppløst i 2007.


== Arkivet ==
Arkivet etter Arendal helselag befinner seg på Aust-Agder museum og arkiv i Arendal. Arkivet omfatter møtebøker, saksarkiv og regnskapsmateriale fra lagets virksomhetsperiode.


== Eksterne lenker ==
(no) Arkiv etter Arendal helselag på Arkivportalen
Midttun kirkegård

Midttun kirkegård ligger ved Birkeland kirke på Nesttun i Bergen kommune, Vestland fylke. Den ble anlagt i år 1857, med utvidelser i 1878 og 1888. Det er ingen muligheter for videre utvidelser. 16. desember 2010 ble den nest siste graven tatt i bruk, og få frigjøres når festetiden på eksisterende gravsteder går ut. Kirkegårdens areal strekker seg over 8,4 da. 


== Referanser ==


== Eksterne lenker ==
Kart over Midttun kirkegård hos Gravplassmyndigheten i Bergen
Gravplasser i Bergen hos Gravplassmyndigheten i Bergen
Mjeldheim gravplass

Mjeldheim gravplass (opprinnelig Mjeldheim kirkegård) ligger i Ekravegen i Arna bydel i Bergen kommune. Den ble anlagt i 1975 som hjelpekirkegård for Arna kirke.


== Referanser ==


== Eksterne lenker ==
Gravplassmyndigheten i Bergen om kommunens gravplasser
Kart over Mjeldheim gravplass hos Gravplassmyndigheten (PDF)
Diana (region)

Diana er en av Madagaskars 22 regioner, den ligger helt nord i landet i provinsen Antsiranana. Regionens administrasjonssenter er Antsiranana. Regionen hadde 719 000 innbyggere i 2014.


== Administrativ inndeling ==
Regionene overtok i 2009 provinsenes rolle som landets høyeste subnasjonale nivå.
Regionen Diana består av fem distrikter (fivondronana).:

Ambanja
Ambilobe
Antsiranana I
Antsiranana II
Nosy Be


== Referanser ==
Interessekontor

Interessekontor er et begrep fra mellomkrigstiden om andelslag eller samvirkelag. Fagbevegelsen opprettet interessekontorer både i store private foretak og i flere statlige og kommunale forvaltningsenheter.


== Historie ==
Hensikten med Interessekontorene var å skaffe medlemmene økonomiske fordeler basert på store felles innkjøp og mulighet for kjøp på avbetaling. Interessekontorer ble blant annet opprettet i Norsk Hydro og Telegrafverket. Andre tilsvarende etableringer brukte Personellservice som betegnelse. 


=== Andelslaget Telegraf- og telefontjenestemennenes Interessekontor og salgslag (1938) ===
Forsyningssituasjonen under andre verdenskrig var vanskelig, og Telegrafverkets fagforeninger konsentrerte seg om å skaffe medlemmene matvarer. Det ble gjort avtaler om leveranse av poteter og grønnsaker, saltet fisk og tran og brensel. Telegrafverket innvilget tillatelse til å sende 50 telegrafansatte på vedhogst i en måned. Skogeiere solgte ved på rot. Salg av kjøtt ordnet man gjennom leveranse fra griseoppdretter mot at medlemmene skaffet skyller til å fore opp grisene med. Interessekontoret drev butikk i Tollbugaten 23 i Oslo med salg av amerikanske uniformer, vinterfrakker, hermetikk, toalettartikler og såpe, seinere også tobakk og kioskvarer. 


=== Innføring av EDB ===
I etterkrigstiden fikk salg av egne varer og organisering av avbetalingshandel redusert betydning i takt med at forbrukersamfunnet utviklet seg. Det nye satsingsområdet for interessekontorene ble utviklingen av spare- og lånekasser. Innføring av hullkortsystemer og elektronisk databehandling, EDB,  på 1960-tallet gjorde det mulig å foreta automatiske lønnstrekk. Medlemmene fikk tilbud om kjøpe- og kredittkort. Interessekontorene i Jernbanen, Posten og Forsvaret var først ute med sparetrekkordninger og muligheter for lån. 


=== Omdanning til sparebanker ===
Etter avklaringer med Bankinspeksjonen ble det slått fast at interessekontorenes omdanning til sparebanker ikke var i strid med forretningsbankloven, men de opererte i et lovtomt rom. Det ble viktig å legge driften av spare- og lånevirksomheten så nær opp til regelverket for bank som mulig, men samtidig uten å krenke banklovgivningen. 


=== TeleSpar ===
I årsskiftet 1985/86 skiftet Televerkets andelslag navn til A/L Interessekontoret TeleSpar.  Strategiske valg tidlig på 1990-tallet førte fram mot opprettelse av en ren sparebank. Ved utgangen av år 2000 var innskuddene ca 1 milliard kroner og i mai 2003 ble Fornebubanken etablert.


== Litteratur ==
Welgaard, Sverre (2011). Fornebubanken – fra interessekontor til sparebank. Telemuseet ISBN 9788291335407.
NOU 1998/14
Wrocław–Kopernikus lufthavn

Wrocław–Copernicus lufthavn (polsk: Port Lotniczy Wrocław im. Mikołaja Kopernika)(IATA: WRO, IACO: EPWR) er en flyplass i Polen som betjener Wrocław og den omkringliggende regionen. 


== Flyselskaper og destinasjoner ==


== Eksterne lenker ==
Offisielt nettsted 
(en) Wrocław-Strachowice Airport – kategori av bilder, video eller lyd på Commons
NM i troppsgymnastikk 2001

NM i troppsgymnastikk 2001 for senior ble arrangert 7. juli 2001, i Trondheim.
Det ble konkurrert i:

Nasjonale klasser - gymmix (frittstående), tumbling og trampett som separate konkurranser
Euroteam (tilsvarende dagens TeamGym) -  sammenlagt konkurranse i gymmix (frittstående), tumbling og trampettDet var ikke kjønnsinndeling i nasjonale klasser i dette NM, dette ble innført i nasjonale klasser først i 2011.


== Resultater, Euroteam ==


=== Kvinner ===


=== Herrer ===


=== Mix ===


== Resultater, nasjonale klasser ==


=== Gymmix (frittstående) ===


=== Tumbling ===


=== Trampett ===


== Se også ==
NM i troppsgymnastikk for junior 2001
Søndeled skogeierlag

Søndeled skogeierlag ble stiftet 16. mars 1914 under navnet Vestre Søndeled skogeierforening. 
Foreningen ble etter krigen tilknyttet Nidarå Tømmersalslag.


== Arkivet ==
Arkivet etter Søndeled skogeierlag befinner seg ved Kuben i Arendal.
Arkivet inneholder forhandlingsprotokoller og regnskapsbøker.


== Eksterne lenker ==
(no) Arkiv etter Søndeled skogeierlag på Arkivportalen
Kickback

KickBack er et norsk fordelsprogram for netthandel som gir cashback, eller «kickback» som nettstedet selv kaller det, når man handler i noen nettbutikker i Norge og utlandet. Cashback er et økonomisk begrep som brukes innenfor blant annet kreditt- og bankkortbransjen. Begrepet er engelsk for «penger tilbake» og beskriver et økonomisk begrep hvor en kjøper av et produkt eller tjeneste får penger tilbake i etterkant av kjøpet. Cashback er en form for rabatt, men rabatten gis ikke i butikken når man handler og prisen er den samme. I etterkant av kjøpet får man penger tilbake på konto.
KickBack ble startet i 2009 av Mats Staugaard, Arne Kepp og Magnus Kolstad som også startet nettforumet Mac1.no. I 2013  kjøpte Norges største mediehus Schibsted en minoritetsandel av KickBack AS. Schibsted eier også FINN.no, Aftenposten og VG. I 2017 kjøpte Schibsted resten av selskapet og KickBack er nå et heleid Schibsted-selskap.
KickBack er i motsetning til cashback på kredittkort ikke bundet direkte opp til bank- eller kredittkort, men uavhengig og kan brukes med hvilket som helst betalingsmiddel så lenge sluttbruker går inn til nettbutikken de vil handle via KickBack. KickBack sin forretningsmodell er å ta betalt provisjon av nettbutikker for å tilby cashback som salgsutløsende og lojalitetsutløsende markedsføring. Provisjonen betales tilbake til brukerne til deres bankkonto som cashback etter kjøp.
KickBack har 60 000 medlemmer. i Norge.


== Referanser ==


== Eksterne lenker ==
KickBack
Megasoma nogueirai

Megasoma nogueirai er en bille som hører til underfamilien hornbiller (Dynastinae) i gruppen skarabider (Scarabaeoidea).


== Utseende ==
En stor (6-8 centimeter) og tung bille. Kroppen er svart, tett kledt med fine, korte hår slik at den virker fløyelsaktig gul. Hannen har et kraftig, to-grenet horn (rettet framover) på hodet. På pronotum er det en skrått fremoverrettet pigg på hver side. Beina er lange og kraftige, leggene har to tenner på utsiden. Ytterst ender de i kraftige og skarpe klør som gjør at disse billene kan holde veldig hardt fast i det de griper. Arten ligner sterkt på Megasoma elephas men er en del mindre i gjennomsnitt, og piggene på pronotum peker utover, ikke fremover. Den ligner også på Megasoma occidentalis men har en annen utbredelse.


== Levevis ==
Arten forekommer i tropisk og subtropisk skog mellom 300-800 meter over havet.
Larvene utvikler seg trolig inne i døde trestammer.  Utviklingen tar gjerne tre år. De voksne billene er glade i råtnende frukt og spiser også utflytende sevje fra sår i trær, de kommer også til lys om natten. Hannene bruker hornene på hodet og pronotum til å kjempe med hverandre om hunnene, eller kamp om føderessurser. De voksne billene er aktive om natten i oktober, og kommer gjerne til lys.


== Utbredelse ==
Arten er utbredt i Mexico, i delstaten Sinaloa, på Stillehavs-siden av fjellkjeden Sierra Madre Occidental.


== Systematisk plassering ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Megasoma Kirby, 1825
Megasoma nogueirai Morón, 2005


== Eksterne lenker ==
(en) Megasoma nogueirai i Encyclopedia of Life 
(en) Megasoma nogueirai i Global Biodiversity Information Facility 
Megasoma nogueirai – detaljert informasjon på Wikispecies Wikispecies: Megasoma – detaljert artsinformasjon

Bildegalleri over artene
Generic Guide to New World Scarab Beetles - Megasoma nogueirai [1]
Megasoma vogti

Megasoma vogti er en bille som hører til underfamilien hornbiller (Dynastinae) i gruppen skarabider (Scarabaeoidea).


== Utseende ==
En stor (3-4 centimeter) og tung bille, en av de mindre artene i slekten Megasoma. Kroppen er svart, litt blank, forholdsvis kraftig punktert. Hannen har et kort, to-grenet horn (rettet framover) på hodet. På pronotum er det en skrått fremoverrettet pigg på hver side, og et kort horn i midten. Pronotum er nokså smalt ved forkanten, mindre enn en og en halv gang så bredt som hodet. Beina er lange og kraftige, leggene har to tenner på utsiden. Hunnen mangler horn i likhet med de fleste andre hornbiller.
Hannen er sparsomt kledt med vivlende, grå-gule hår, hunnen tilsynelatende naken på oversiden.


== Levevis ==
Arten lever i tørre buskområder mellom 100-400 meter over havet. De voksne billene kommer til lys, men kan også finnes på mesquite-busker (Prosopis, erteblomstfamilien).


== Utbredelse ==
Arten er utbredt i Texas og tilstøtende områder av det nordlige Mexico.


== Systematisk plassering ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Megasoma Kirby, 1825
Megasoma vogti Cartwright, 1963


== Eksterne lenker ==
(en) Megasoma vogti i Encyclopedia of Life 
(en) Megasoma vogti i Global Biodiversity Information Facility 
(en) Megasoma vogti hos ITIS 
Megasoma vogti – detaljert informasjon på Wikispecies Wikispecies: Megasoma – detaljert artsinformasjon

Bildegalleri over artene
Generic Guide to New World Scarab Beetles - Megasoma vogti [1]
Megasoma punctulatus

Megasoma punctulatus er en bille som hører til underfamilien hornbiller (Dynastinae) i gruppen skarabider (Scarabaeoidea).


== Utseende ==
En stor (3-4 centimeter) og tung bille, en av de mindre artene i slekten Megasoma. Kroppen er brunsvart, litt blank. Hannen har et kort, to-grenet horn (rettet framover) på hodet. På pronotum er det en skrått fremoverrettet pigg på hver side, og et kort horn i midten. Beina er lange og kraftige, leggene har to tenner på utsiden. Hunnen mangler horn i likhet med de fleste andre hornbiller, hannen hos denne arten utmerker seg ved å ha relativt korte horn.


== Levevis ==
Arten lever i ørken og halvørken med spredte busker, særlig mesquite (Prosopis, erteblomstfamilien) mellom 1300-1500 meter over havet. De voksne billene er nattakttive i juli-august.


== Utbredelse ==
Arten er utbredt i Arizona.


== Systematisk plassering ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Megasoma Kirby, 1825
Megasoma punctulatus Cartwright, 1952


== Eksterne lenker ==
(en) Megasoma punctulatus i Encyclopedia of Life 
(en) Megasoma punctulatus i Global Biodiversity Information Facility Wikispecies: Megasoma – detaljert artsinformasjon

Bildegalleri over artene
Generic Guide to New World Scarab Beetles - Megasoma punctulatus [1]
Megasoma joergenseni

Megasoma joergenseni er en bille som hører til underfamilien hornbiller (Dynastinae) i gruppen skarabider (Scarabaeoidea).


== Utseende ==
En stor (30-45 millimeter) og tung bille, en av de mindre artene i slekten Megasoma. Kroppen er brunsvart, litt blank, tett kledt med grågule hår over hele kroppen hos hannen, bare på dekkvingene hos hunnen. Hannen har et ganske kort, to-grenet horn (rettet framover) på hodet. På pronotum er det spisse forhjørner, og en spiss knøl i midten. Beina er lange og kraftige, leggene har to tenner på utsiden. Hunnen mangler horn i likhet med de fleste andre hornbiller, hannen hos denne arten utmerker seg ved å ha nokså korte horn.


== Levevis ==
Lite er kjent om biologien til denne uvanlige arten. Voksne biller er funnet i januar og februar.


== Utbredelse ==
Arten er utbredt i Paraguay og det nordlige Argentina.


== Systematisk plassering ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Megasoma Kirby, 1825
Megasoma joergenseni Bruch, 1910


== Eksterne lenker ==
(en) Megasoma joergenseni i Encyclopedia of Life 
(en) Megasoma joergenseni i Global Biodiversity Information Facility 
Megasoma joergenseni – detaljert informasjon på Wikispecies Wikispecies: Megasoma – detaljert artsinformasjon

Bildegalleri over artene
Generic Guide to New World Scarab Beetles - Megasoma joergenseni [1]
Megasoma cedrosum

Megasoma cedrosum er en bille som hører til underfamilien hornbiller (Dynastinae) i gruppen skarabider (Scarabaeoidea).


== Utseende ==
En stor (3-4 centimeter) og tung bille, en av de mindre artene i slekten Megasoma. Kroppen er svart, litt blank, forholdsvis kraftig punktert. Hannen har et kort, to-grenet horn (rettet framover) på hodet. På pronotum er det en skrått fremoverrettet pigg på hver side, og et kort horn i midten. Pronotum er nokså smalt ved forkanten, mindre enn en og en halv gang så bredt som hodet. Beina er lange og kraftige, leggene har to tenner på utsiden. Hunnen mangler horn i likhet med de fleste andre hornbiller.
Hannen er sparsomt kledt med virvlende, grå-gule hår, hunnen tilsynelatende naken på oversiden.


== Levevis ==
Arten lever i tørre områder mellom 100-600 meter over havet. De voksne billene finnes gjerne på greiner av akasier (Acacia sp.), der de gnager på barken og drikker sevje. De er aktive om morgenen, men graver seg ned i bakken utover dagen da det blir svært varmt.


== Utbredelse ==
Arten er utbredt i det nordvestlige Mexico (Baja California).


== Systematisk plassering ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Megasoma Kirby, 1825
Megasoma cedrosum Hardy, 1972


== Eksterne lenker ==
(en) Megasoma cedrosum hos ITIS Wikispecies: Megasoma – detaljert artsinformasjon

Bildegalleri over artene
Generic Guide to New World Scarab Beetles - Megasoma cedrosum [1]
Harald Kristian Thoresen

Harald Kristian Thoresen (født 6. mai 1890 i Kristiansund, død 15. mai 1959 i Ålesund)  var en norsk fagforeningsleder og politiker. Han var ordfører i Ålesund i to perioder, først i 1934 og dernest fra 1946 til 1947.Han kom i unge år til Ålesund som blikkenslagersvenn og ble medlem av Arbeiderpartiet i 1907 og fagorganisert i 1909. Han var formann i Ålesund jern- og metallarbeiderforening fra 1916 til 1919, og ble senere leder for Bygningsarbeiderforeningen i byen og for samorganisasjonen. Han var også medlem av landsstyret i Bygningsarbeiderforbundet og satt i Arbeidernes Faglige Landsorganisasjons representantskap.
Fra 1919 til 1923 var han formann i Ålesund Årbeiderparti. Ved partisplittelsen i 1923 fulgte han fløyen som støttet Kominterns linje og ble med i Norges Kommunistiske Parti (NKP). I 1928 meldte han seg ut av NKP og inn i Arbeiderpartiet igjen.Thoresen ble for første gang valgt inn i bystyret i 1920 og satt deretter i Ålesund bystyre og i ulike kommunale verv i om lag 30 år og i formannskapet nesten like lenge. I 1934 ble valgt til ordfører. Etter krigen var han igjen ordfører fra 1946 til 1947.
I 1927 startet han  eget blikkenslagerfirma som han drev til 1946 da han ble ansatt som forretningsfører i Ålesund boligbyggelag.


== Referanser ==
Megasoma lecontei

Megasoma lecontei er en bille som hører til underfamilien hornbiller (Dynastinae) i gruppen skarabider (Scarabaeoidea).


== Utseende ==
En stor (3-4 centimeter) og tung bille, en av de mindre artene i slekten Megasoma. Kroppen er hos hannen er blankt rødbrun til svart, forholdsvis kraftig punktert. Hannen har et to-grenet horn (rettet framover) på hodet, dette er forhoildsvis langt sammenlignet med de andre, mindre Megasoma-artene. På pronotum er det spisst fremtrukne forhjørner og en knøl i midten. Hunnen er ukjent.


== Levevis ==
Nesten ingenting er kjent om biologien til denne sjeldne arten, som lever i tørre områder.


== Utbredelse ==
Arten er utbredt i Mexico (det sørlige Baja California).


== Systematisk plassering ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Megasoma Kirby, 1825
Megasoma lecontei Hardy, 1972


== Eksterne lenker ==
(en) Megasoma lecontei i Encyclopedia of Life 
(en) Megasoma lecontei i Global Biodiversity Information Facility 
(en) Megasoma lecontei hos ITIS 
Megasoma lecontei – detaljert informasjon på Wikispecies Wikispecies: Megasoma – detaljert artsinformasjon

Bildegalleri over artene
Generic Guide to New World Scarab Beetles - Megasoma lecontei [1]
Megasoma sleeperi

Megasoma sleeperi er en bille som hører til underfamilien hornbiller (Dynastinae) i gruppen skarabider (Scarabaeoidea).


== Utseende ==
En stor (3-4 centimeter) og tung bille, en av de mindre artene i slekten Megasoma. Kroppen er blankt mørkt rødbrun, pronotum er kraftig punktert. Oversiden er tilsynelatende hårløs, undersiden kledt med nokså lange, lyse hår. Hannen har et kort, to-grenet horn (rettet framover) på hodet, men mangler horn på pronotum. Hunnen er uten horn som vanlig hos hornbiller.


== Levevis ==
Forholdsvis lite er kjent om biologien til denne sjeldne arten.
Voksne biller er funnet i september - oktober.


== Utbredelse ==
Arten er utbredt i det sørlige California. Den er regnet som den sjeldneste av de nordamerikanske Megasoma-artene.


== Systematisk plassering ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Megasoma Kirby, 1825
Megasoma sleeperi Hardy, 1972


== Eksterne lenker ==
(en) Megasoma sleeperi i Encyclopedia of Life 
(en) Megasoma sleeperi i Global Biodiversity Information Facility 
(en) Megasoma sleeperi hos ITIS 
Megasoma sleeperi – detaljert informasjon på Wikispecies Wikispecies: Megasoma – detaljert artsinformasjon

Bildegalleri over artene
Generic Guide to New World Scarab Beetles - Megasoma sleeperi [1]